CELEX: 32019R0985
Language: da
Date: 2019-06-17 00:00:00
Title: Rådets forordning (EU) 2019/985 af 17. juni 2019 om ophævelse af forordning (EU) 2018/1001 om restriktive foranstaltninger på baggrund af situationen i Republikken Maldiverne

18.6.2019   
               
               
                  DA
               
               
                  Den Europæiske Unions Tidende
               
               
                  L 160/1
               
            
         RÅDETS FORORDNING (EU) 2019/985
         af 17. juni 2019
         om ophævelse af forordning (EU) 2018/1001 om restriktive foranstaltninger på baggrund af situationen i Republikken Maldiverne
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse (FUSP) 2019/993 af 17. juni 2019 om ophævelse af afgørelse (FUSP) 2018/1006 om restriktive foranstaltninger på baggrund af situationen i Republikken Maldiverne (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Den 16. juli 2018 vedtog Rådet afgørelse (FUSP) 2018/1006 (2) om restriktive foranstaltninger på baggrund af situationen i Republikken Maldiverne. Ved nævnte afgørelse indføres bl.a. indefrysning af pengemidler og økonomiske ressourcer, der tilhører visse personer, enheder eller organer, som undergraver retsstatsprincippet eller hæmmer muligheden for en inklusiv politisk løsning i Republikken Maldiverne, samt personer og enheder, der er ansvarlige for alvorlige menneskerettighedsovertrædelser eller -krænkelser i Republikken Maldiverne.
                  
               
                     (2)
                  
                  
                     Foranstaltningerne i afgørelse (FUSP) 2018/1006 får virkning ved Rådets forordning (EU) 2018/1001 (3).
                  
               
                     (3)
                  
                  
                     Rådet vedtog den 17. juni 2019 afgørelse (FUSP) 2019/993 om ophævelse af afgørelse (FUSP) 2018/1006.
                  
               
                     (4)
                  
                  
                     Disse foranstaltninger falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse i alle medlemsstaterne.
                  
               
                     (5)
                  
                  
                     Forordning (EU) 2018/1001 bør derfor ophæves —
                  
               VEDTAGET DENNE FORORDNING:
         
            Artikel 1
            Forordning (EU) 2018/1001 ophæves herved.
         
         
            Artikel 2
            Denne forordning træder i kraft på dagen efter offentliggørelsen i Den Europæiske Unions Tidende.
         
         
            Udfærdiget i Luxembourg, den 17. juni 2019.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Se side 25 i denne EUT.
         
            (2)  Rådets afgørelse (FUSP) 2018/1006 af 16. juli 2018 om restriktive foranstaltninger på baggrund af situationen i Republikken Maldiverne (EUT L 180 af 17.7.2018, s. 24).
         
            (3)  Rådets forordning (EU) 2018/1001 af 16. juli 2018 om restriktive foranstaltninger på baggrund af situationen i Republikken Maldiverne (EUT L 180 af 17.7.2018, s. 1).